36 Il-MALTI Lill-Imdina Żagħżugħa IN ke rajtek fiż-żerniq ta' żmienek F'baħar imqareb tinbet f'għolja sbejħa, Tixxabbat għas-smewwiet, ħalel joħonqu, Maħtura mill-allat għal kobor ġensek; U tkattar art madwarek kollha dija Tilbes is-sura u ż-żina bi kburija. U rajtek waqt, għelieqi kollha ħdura Ħamrija għammiela mas-sejjieħ mistrieħa, Jiemek fis-safa, imfewħa min-Natura Ruħek fuqana, u fis-sliem ferrieħa; Ċkunitek xejn ħlief sies ta' ħajtek sħiħa; Bejta kennija, it-tokk ta' art xemxija, Imsejħa sabiex tibqa' kif kont dari, Iż-żmien wieqaf għalik sal-jum aħħari. Twelidt biex tkun rebbieħa, Belt sabiħa, U żammejt lewnek skond l-amar tas-Semal U kif in-naħla għal ġol-warda tiġbed, Għall-ħlewwa mdiehba taħt l-ilwien ta' ġmielha, Hekk il-ħolqien inġibed lejn kburitek; Ġiet nies mill-bogħod u ġie min kien qaribek, U qatgħu jaqsmu miegħek rebħ qlubitek; U libbsuk ħnejja, libbsuk swar żongrija Bnewlek imqades, ħawlu palm u żina, Raw kmieni l-kobor tiegħek, f'dawl dejjiemi Mafkar tas-Sewwa fil-frugħa ta' l-għaddieni; U ħalfu li b'kull ġid għad tkun mogħnija Għarusa tal-ħelsien, tal-ġmiel sultana; Hekk rawk daħkana fuq ix-xewk tal-ħajja Hekk bla mittiefsa, hekk kif tidwi l-ġrajja, F'siegħa qalila qalbek qatt għajjiena, U fil-ħemda tas-skiet qalbek lubiena, Tgħanni l-għanja taż-żmien, b'ilħna waħdiena. Ja Belt żagħżugħa bint il-qedem tagħnal Sejjaħ lill-bieraħ biex mill-ġdid idawwal Il-jiem imżewqa taż-żgħożija tiegħek; Biex b'idek f'idi, u b'qalb waħda miegħek, Nagħraf il-Ġenna tas-sigħat bikrija Li wennsu 'l triqtek bi twemmin rebbieħi; Ġammar ġo fija nar il-poeżija Bl-ogħna xrara tal-qedem, dik minsija Biex ngħanni l-ilħna tiegħek, l-ewlenija; Ngħanni dan ħsiebi u mal-gżira nxerrdu Ħa jnebbaħ lil kull ruħ bid-dawl u d-dija, U jidwi dejjem sħiħ fir-ruħ Maltijal